Escapelle a meškajúca menštruácia
Dobry den 7.decembra som mala nechraneny sex a na druhy den som uzila tabletku po (escapelle) 14. decembra som mala nechraneny sex opat. Menštruáciu som dostala 15. decembra podla planu a nasledujuca menstruacia meskala. Testy mi vysli negativne no mam stale bolesti prs a bolest v podbrušku.
Dobrý deň.
Ďakujeme za Vašu otázku.
Meškanie menštruácie môže mať viacero príčin. Dôvodom môže byť stres, úzkosť, výkyvy hmotnosti, hormonálna nerovnováha, prebiehajúce ochorenie a podobne.
Meškanie menštruácie však patrí taktiež medzi časté vedľajšie účinky núdzovej antikoncepcie Escapelle. Ak sa oneskorí nástup menštruácie o viac ako 5 dní, má sa vylúčiť aj možná gravidita. Pre overenie prípadného tehotenstva je vhodné vykonať tehotenský test. Ak tehotenský test Vám vychádza opakovane negatívne obrátte sa na gynekológa.
Žiaľ v našej kompetencii nie je stanoviť presnú diagnózu ani určiť príčinu daných ťažkostí.
Prajem pekný zvyšok dňa.
S pozdravom
PharmDr. Lenka Čorbová.